การแนะนำตัวเองในงานสังคมต่างๆ การแนะนำตัวเองแบบส่วนตัว การแนะนำตัวเองก่อนกล่าวคำปราศรัย การแนะนำตัวเองในงานกิจกรรมต่างๆ
การมองตาแสดงให้เห็นถึงการมีปฏิสัมพันธ์ของคุณ และยังเป็นวิธีในการเชื่อมต่อกับบุคคลอีกคนหนึ่ง และแสดงให้อีกฝ่ายเห็นว่าคุณกำลังสนใจเขาอยู่ เวลาที่คุณมองตา มันแสดงให้เห็นว่าคุณกำลังเปิดใจและรับฟังอยู่  ถ้าคุณรู้สึกอึดอัดกับการมองตาใครสักคนตรงๆ  ให้จ้องไปที่จุดกึ่งกลางระหว่างคิ้วแทน อีกฝ่ายจะแทบไม่เห็นความแตกต่างอะไรเลย ถ้าคุณกำลังคุยกันเป็นกลุ่ม ให้ส่งสายตามองไปรอบกับบุคคลรอบตัวคุณเป็นครั้งคราว การยิ้มอย่างสดใสและจริงใจเป็นสิ่งที่สำคัญมากในการทำความรู้จักคน แสดงถึงความดีใจอย่างแท้จริงในการพบใครใหม่ๆ และแบ่งปันประสบการณ์ที่ดีร่วมกัน จะช่วยสร้างรอยยิ้มที่จริงใจ รอยยิ้มที่ใช้ทุกส่วนของใบหน้าจะช่วยแสดงถึงความจริงใจมากขึ้น และดูไม่เสแสร้ง การใช้ภาษากายจะสื่อสารว่าคุณมีความมั่นใจและรู้สึกสบายใจ ยืนตัวตรง เชิดหน้าไว้ อย่ายืนหลังโก่ง ให้สังเกตท่าทางของคนรอบๆ ตัวคุณ รวมถึงจังหวะการพูด และน้ำเสียงที่พูดของคนที่อยู่ใกล้ๆ คุณ และทำตามเพื่อสร้างความเป็นมิตร ถ้าเป็นการแนะนำแบบเป็นทางการ ให้ทักทาย “สวัสดีค่ะ/ครับ ผม/ดิฉัน [ชื่อจริง][นามสกุล]” แต่ถ้าเป็นแบบกันเอง ให้ทักทาย “สวัสดีค่ะ/ครับ เรา [ชื่อเล่น] นะ” หลังจากที่คุณบอกชื่อตัวเองเสร็จ ให้ถามชื่ออีกฝ่ายทันทีด้วยน้ำเสียงเป็นมิตร “คุณชื่ออะไรคะ/ครับ?” เมื่อคุณรู้จักชื่ออีกฝ่ายแล้ว ให้พูดซ้ำอีกครั้งด้วยการพูดว่า “ยินดีที่ได้รู้จักนะครับ/ค่ะ เปโดร” หรือ “ดีใจที่ได้รู้จักนะ แคโรลีน”  การพูดชื่ออีกฝ่ายซ้ำจะช่วยให้คุณจำชื่อได้ และแสดงให้เห็นถึงความใส่ใจมากกว่า หรือทักทายด้วยวิธีต่างๆ ตามความเหมาะสมของแต่ละวัฒนธรรม. หลายๆ วัฒนธรรมมีท่าทางที่ใช้สื่อสารประกอบกับการการทักทาย ในประเทศสหรัฐอเมริกา จะใช้วิธีจับมือ ควรจับให้กระชับ ไม่หลวม (ห้อย) หรือแน่นเกินไป(บีบจนกระดูดแตก)  ระวังเรื่องความแตกต่างทางวัฒนธรรมด้วย เช่น ในประเทศจีนการจับมือแน่นๆ ถือเป็นการกระทำที่หยาบคาย   สำหรับบางวัฒนธรรม การทักทายด้วยการกอดถือเป็นเรื่องปกติ โดยเฉพาะกับเพื่อนของเพื่อน หรือญาติๆ เช่นพี่สะใภ้ พี่เขย การกอดแสดงให้เห็นถึงการเปิดกว้างมากกว่าการจับมือ ผู้หญิงมักจะชอบการกอดมากกว่าผู้ชาย ในหลายๆ วัฒนธรรม การทักทายด้วยการจูบก็ถือเป็นเรื่องปกติ เช่น ในประเทศทางทวีปอเมริกาใต้ ผู้หญิงทุกคนจะทักทายกันด้วยจูบหนึ่งครั้ง และในฝรั่งเศส ผู้หญิงจะทักทายกันด้วยการหอมแก้มข้างละหนึ่งครั้ง ถ้าคุณไม่มั่นใจว่าควรทักทายอย่างไรถึงจะเหมาะสม ให้ทำตามอีกคน หรือดูคนรอบๆ ตัวว่าเขาทักทายกันอย่างไร การแสดงถึงความสนใจในตัวอีกฝ่ายถือเป็นสิ่งที่สำคัญเช่นกัน ถามว่าเธอมาจากไหน ทำงานอะไร หรือถามเกี่ยวกับเรื่องต่างๆ ที่คุณมีเหมือนกัน ถามว่าเธอชอบที่จะทำอะไร หรือเธออยากทำอะไรในชีวิตนี้ แสดงให้เห็นว่าคุณให้ความสนใจในสิ่งที่เธอพูด และคุณกำลังฟังอยู่   คุณอาจจะพูดถึงตัวเองสักเล็กน้อยเพื่อเริ่มบทสนทนา และเล่าเรื่องตัวเองให้ฟัง การบอกใครสักคนว่าคุณทำงานที่ไหน หรือคุณชอบที่จะไปปีนเขาเป็นเรื่องที่สามารถคุยได้ทั่วไป และยังอาจนำไปสู่บทสนทนาเรื่องอื่นๆ ได้อีกด้วย อย่าพูดถึงแต่เรื่องของตัวเอง อีกฝ่ายจะคิดว่าคุณเป็นพวกเห็นแก่ตัว หรือไม่น่าสนใจได้ หลังจากที่คุณได้ทำความรู้จักกับใครสักคนครั้งแรก คุณควรจบบทสนทนาด้วยการบอกว่า คุณรู้สึกสนุกกับการได้พบกันครั้งนี้ ถ้าเป็นการพบกันแบบเป็นทางการ ให้พูดประมาณ “คุณแคสโตรคะ/ครับ ผม/ดิฉันรู้สึกยินดีที่ได้รู้จักกับคุณนะคะ/นะครับ แล้วหวังว่าจะได้คุยกันใหม่เร็วๆ นี้” แต่ถ้าบทสนทนาเป็นแบบเป็นกันเอง คุณอาจพูดว่า “ดีใจที่ได้เจอนะ แฮโรลด์ แล้วไว้เจอกันใหม่นะ” ถ้าคุณกำลังกล่าวคำปราศรัย การพูดชื่อจริงและนามสกุลนับเป็นสิ่งที่สำคัญ ขณะที่คุณกล่าวทักทาย และบอกชื่อของคุณ อย่าลืมพูดด้วยน้ำเสียงที่ชัดเจนและมั่นใจ กล่าว “อรุณสวัสดิ์ ดิฉัน เชลล์ อาร์โนลด์” หรือ “วันนี้เป็นอย่างไรกันบ้างคะทุกท่าน? ดิฉัน ลิซ่า คาร์โรลล์” หลังจากที่ได้บอกชื่อไปแล้ว ให้คุณบอกว่า คุณมีส่วนเกี่ยวข้องกับคำปราศรัยในวันนี้อย่างไร อย่าลืมพูดให้ดูมีความน่าเชื่อถือ ข้อมูลบางอย่างที่คุณพูดออกไป จะขึ้นอยู่กับผู้ฟังและหัวข้อที่คุณจะพูดถึง หากคุณกำลังกล่าวคำปราศรัยเกี่ยวกับความสำคัญของการกินอาหารออแกนิค ให้บอกว่าคุณเป็นนักวิทยาศาสตร์ พ่อครัว หรือศาสตราจารย์ด้านสิ่งแวดล้อม ถ้าคุณกำลังพูดถึงพัฒนาการของเด็ก อย่าลืมบอกด้วยว่าคุณเป็นนักจิตวิทยาเด็ก  พูดถึงข้อมูลใดๆ ก็ตามที่เกี่ยวข้อง เช่น คุณอาจเล่าถึงประวัติคร่าวๆ เกี่ยวกับประสบการณ์ที่น่าเชื่อถือของคุณ “ฉันชื่อ อีริคก้า ลาเฟารี เป็นศาสตราจารย์สอนวิทยาศาสตร์ด้านสิ่งแวดล้อมที่เบิร์คลีย์ หลังจากที่ฉันได้ทำงานวิจัยในป่าดงดิบอเมซอน ฉันก็ได้พบว่ามันสำคัญแค่ไหนที่จะมาแบ่งปันวิธีการปกป้องผืนดินนี้ไว้” ตั้งแต่เริ่มแรกสุด ให้พูดด้วยเสียงที่ดังฟังชัดพอให้ทุกคนได้ยินคุณ หลีกเลี่ยงการพูดพึมพำด้วยการเปล่งเสียงพยัญชนะออกมาให้ชัดเจน คุณอาจถามผู้ฟังด้วยว่าพวกเขาได้ยินคุณชัดเจนดีไหม คนอาจไม่สามารถเข้าใจคุณ หรือเชื่อในสิ่งที่คุณกำลังพูดได้ หากพวกเขาไม่ได้ยินคุณ ยืนท่าดีๆ และขยับตัวไปตามสบายขณะที่พูด ยืนตัวตรง อกผายไหล่ผึ่ง แทนที่จะยืนห่อไหล่ หลังโก่ง ปล่อยมือให้ว่าง เพื่อใช้ในการแสดงท่าทางหากจำเป็น ถ้าคุณไม่จำเป็นที่จะต้องยืนหลังโพเดี่ยม ให้เดินไปรอบๆ เพื่อแสดงให้ผู้ฟังได้เห็นว่าคุณรู้สึกสบายเพียงใด และทำให้คุณดูไม่แข็งทื่อเกินไป ให้บอกชื่อเต็มเพื่อที่อีกฝ่ายจะได้จำชื่อคุณได้ คุณอาจพูดว่า “สวัสดีครับ ผม มาร์ค ซาลาซาร์” หรือ “สวัสดีค่ะ ดิฉัน แองเจลา เกรซ ค่ะ” จะทำให้พวกเขาจำคุณได้มากขึ้น ถ้าคุณอยู่ที่งานเครือข่าย ก็อาจเป็นไปได้ว่าคุณจะต้องคุยเกี่ยวกับสิ่งที่คุณทำกับคนหลายๆ คน ดังนั้นคุณจะพูดว่าอะไรถ้ามีคนมาถามคุณว่า “ที่คุณทำอยู่มันคืออะไรหรอครับ?” คุณจะเริ่มร่ายเกี่ยวกับสายอาชีพของคุณ 10 นาทีเลยหรือเปล่า? หรือจะนั่งไล่ว่าคุณเคยได้รับรางวัล ประสบความสำเร็จอะไรมาบ้าง? แน่นอนว่าไม่ ถ้าคุณไม่ได้กำลังคุยอะไรที่ยืดยาวกันอยู่ คุณควรจะเตรียคำตอบสำหรับบรรยายสิ่งที่คุณทำในหนึ่งประโยค ที่ให้ข้อมูลดังต่อไปนี้:  คุณมีอาชีพการงานอะไร? เป็นคุณครู ผู้จัดการโครงงาน หรือผู้เชี่ยวชาญด้านการดูแลสุขภาพก็ว่ากันไป คุณทำงานกับใคร? คุณทำงานกับเด็ก ทีมงานวิจัยเรื่องวัฒนธรรมต่างสังคม หรือองค์กรทำการเงินขนาดเล็ก? คุณมีหน้าที่อะไร? คุณช่วยเด็ก ป.2 ให้พัฒนาทักษะการเขียน ช่วยทีมที่ทำเรื่องวัฒนธรรมต่างสังคมให้บรรลุเป้าหมายขณะเดียวกันก็ไม่ใช้งบเกินที่ตั้งไว้ หรือคุณช่วยองค์กรการเงินขนาดเล็กขยายฐานตลาดในประเทศกำลังพัฒนา? ทีนี้ ให้นำประโยคเหล่านั้นมาต่อเข้าด้วยกัน บอกว่าคุณเป็นใครทำงานอะไร และมีหน้าที่อะไร ถ้าคุณมีของ อย่าวางบนโต๊ะของผู้รายงานหรือฝ่ายจัดหาคน ให้ความเคารพในพื้นที่ของคนอื่น และไม่ไปก้าวก่ายพื้นที่ส่วนนั้น คุณอาจจะไปทำให้ข้าวของของเขาเสียหายได้ เช่น ทำป้ายโปสเตอร์ล้ม หรือทำแผ่นพับกระจัดกระจาย ให้รอจนกว่าจะถูกขอแลกเปลี่ยนนามบัตร ประวัติการทำงาน ฯลฯ ถ้าอีกฝ่ายถามว่าคุณทำอะไรก่อน อย่าตอบและก็เดินหนีออกมาและชื่นชมตัวเองว่าตัวเองทำดีแล้ว ในทางกลับกัน ให้ถามกลับว่าเขาหรือเธอทำอะไร นี่ไม่เพียงแต่แสดงถึงความสุภาพ แต่ยังแสดงถึงความสนใจอย่างจริงใจในเส้นทางอาชีพของบุคคลนั้น และแสดงถึงความต้องการที่จะสร้างสายสัมพันธ์ที่ดีร่วมกัน อย่าทำเพียงแค่โบกมือและพูดว่า “ยินดีที่ได้รู้จักค่ะ/ครับ” และเดินออกมาจากคนๆ นั้น “ใครก็ตาม” ที่คุณเจอที่งานเครือข่าย คุณอาจจะต้องให้เขามาช่วยคุณในอนาคตก็เป็นได้ อย่าลืมที่จะมองตา พร้อมกับพูดชื่อของเขาอีกครั้ง และแลกเปลี่ยนนามบัตร หรืออะไรที่เป็นข้อมูลที่เกี่ยวข้องกัน ก่อนที่จะเดินออกมา
มองตาอีกฝ่าย. ยิ้ม. ใช้ภาษากายอย่างเหมาะสม. แลกเปลี่ยนชื่อ. จับมือ. ถามคำถาม. จบบทสนทนา. ทักทายผู้ฟัง และกล่าวชื่อของคุณ. เล่าถึงประวัติของคุณที่เกี่ยวข้องบางส่วน. สื่อสารอย่างมีประสิทธิภาพ. ขยับตัวระหว่างพูด. บอกชื่อเต็มของคุณ. บอกว่าคุณทำอะไรในหนึ่งประโยค. เคารพพื้นที่ของผู้อื่น. ติดตามด้วยคำถาม. บอกลาอย่างมืออาชีพ.
https://www.wikihow.com/Introduce-Yourself https://www.wikihow.com/Introduce-Yourself https://www.wikihow.com/Introduce-Yourself https://www.wikihow.com/Introduce-Yourself
Introducing Yourself in Any Social Situation Introducing Yourself to an Individual Introducing Yourself Before Giving a Speech Introducing Yourself at a Professional Event